CELEX: 31986L0096
Language: el
Date: 1986-03-18 00:00:00
Title: Οδηγία 86/96/ΕΟΚ του Συμβουλίου της 18ης Μαρτίου 1986 για την τροποποίηση της οδηγίας 80/232/ΕΟΚ περί προσέγγισης των νομοθεσιών των κρατών μελών των αναφερομένων στις σειρές των ονομαστικών ποσοτήτων και ονομαστικών χωρητικοτήτων που είναι αποδεκτές για ορισμένα προσυσκευασμένα προϊόντα

Avis juridique important

|

31986L0096

Οδηγία 86/96/ΕΟΚ του Συμβουλίου της 18ης Μαρτίου 1986 για την τροποποίηση της οδηγίας 80/232/ΕΟΚ περί προσέγγισης των νομοθεσιών των κρατών μελών των αναφερομένων στις σειρές των ονομαστικών ποσοτήτων και ονομαστικών χωρητικοτήτων που είναι αποδεκτές για ορισμένα προσυσκευασμένα προϊόντα  

Επίσημη Εφημερίδα αριθ. L 080 της 25/03/1986 σ. 0055 - 0056 Φινλανδική ειδική έκδοση: Κεφάλαιο 15 τόμος 7 σ. 0118  Σουηδική ειδική έκδοση: Κεφάλαιο 15 τόμος 7 σ. 0118 

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 18ης Μαρτίου 1986  για την τροποποίηση της οδηγίας 80/232/ΕΟΚ περί προσεγγίσεως των νομοθεσιών των κρατών μελών των αναφερομένων στις σειρές των ονομαστικών ποσοτήτων και ονομαστικών χωρητικοτήτων που είναι αποδεκτές για ορισμένα προσυσκευασμένα προϊόντα  (86/96/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, μετά τη θέσπιση, στις 15 Ιανουαρίου 1980, της οδηγίας 80/232/ΕΟΚ (4), προέκυψαν δυσκολίες, ιδίως όσον αφορά την ονομασία ορισμένων προϊόντων του παραρτήματος Ι και την ερμηνεία του εισαγωγικού εδαφίου του παραρτήματος ΙΙΙ·  ότι πρέπει να τροποποιηθούν ανάλογα τα εν λόγω παραρτήματα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Τα παραρτήματα Ι και ΙΙΙ της οδηγίας 80/232/ΕΟΚ τροποποιούνται σύμφωνα με το παράρτημα της παρούσας οδηγίας.  Άρθρο 2  Τα κράτη μέλη λαμβάνουν τα αναγκαία μέτρα για να συμμορφωθούν προς την παρούσα οδηγία σε προθεσμία δέκα οκτώ μηνών από την κοινοποίησή της (5). Πληροφορούν αμέσως την Επιτροπή σχετικά.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 18 Μαρτίου 1986.  Για το Συμβούλιο  Ο Πρόεδρος  W F. van EEKELEN  (1) ΕΕ αριθ. C 18 της 25. 1. 1984, σ. 7.  (2) ΕΕ αριθ. C 46 της 18. 2. 1985, σ. 92.  (3) ΕΕ αριθ. C 206 της 6. 8. 1984, σ. 17.  (4) ΕΕ αριθ. L 51 της 25. 2. 1980, σ. 1.  (5) Η παρούσα οδηγία κοινοποιήθηκε στα κράτη μέλη στις 18 Μαρτίου 1986.  ΠΑΡΑΡΤΗΜΑ  1. Στο παράρτημα Ι, τα σημεία 1.5.4 και 4 αντικαθίστανται από το ακόλουθο κείμενο:  «1.5.4. Προϊόντα με βάση τα δημητριακά που λαμβάνονται με διόγκωση ή καβούρντισμα: διογκωμένο ρύζι (puffed rice), καλαμπόκι σε νιφάδες (corn flakes) και παρόμοια (κλάση 19.05 του κοινού δασμολογίου)  250 - 375 - 500 - 750 - 1 000 - 1 500 - 2 000  4. ΧΡΩΜΑΤΑ ΚΑΙ ΒΕΡΝΙΚΙΑ ΕΤΟΙΜΑ ΠΡΟΣ ΧΡΗΣΗ (με ή χωρίς προσθήκη διαλυτών· διάκριση 32.09 Α ΙΙ του κοινού δασμολογίου, εκτός των διαλυμένων χρωστικών υλών και των διαλυμάτων) (τιμή σε ml)  25 - 50 - 125 - 250 - 375 - 500 - 750 - 1 000 - 2 000 - 2 500 - 4 000 - 5 000 - 10 000.»  2. Στο παράρτημα ΙΙΙ, το εισαγωγικό εδάφιο αντικαθίσταται από το ακόλουθο κείμενο:  «Κατά παρέκκλιση του άρθρου 8 παράγραφος 1 στοιχείο ε) της οδηγίας 75/234/ΕΟΚ του Συμβουλίου της 20ής Μαΐου 1975 περί προσεγγίσεως των νομοθεσιών των κρατών μελών των σχετικών με τα αεροζόλ (1), τα προϊόντα τα πωλούμενα υπό μορφή αεροζόλ που είναι σύμφωνα με τις διατάξεις της παρούσας οδηγίας δύνανται να μη φέρουν την ένδειξη του ονομαστικού περιεχομένου κατά μάζα.»